Diari Oficial de la Generalitat Valenciana


Sumari del DOGV 9865, del 06-06-2024 (2024/5108)

Anunci pel qual se sotmet a informació pública l'expedient de revisió de l'autorització ambiental integrada número 579/AAI/CV, atorgada a SAT número 7128 Penta (nucli 1), d'una explotació porcina de producció de garrins situada al terme municipal de Bétera, per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva de porcí.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5108


Data del document
:   07-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública l'expedient de revisió de l'autorització ambiental integrada número 579/AAI/CV, atorgada a SAT número 7128 Penta (nucli 1), d'una explotació porcina de producció de garrins situada al terme municipal de Bétera, per a l'adaptació al que es recull en el document de conclusions de millors tecnologies disponibles (MTD) per al sector de la cria intensiva de porcí. [2024/5108]  
  
  
En el DOUE del 21 de febrer de 2017 es publica la Decisió d'execució (UE) 2017/302, de la Comissió, de 15 de febrer de 2017, per la qual s'establixen les conclusions sobre les millors tècniques disponibles (MTD) en el marc de la Directiva 2010/75/UE, del Parlament Europeu i del Consell, respecte a la cria intensiva d'aus de corral o de porcs.  
  
De conformitat amb el que s'establix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 152/20 IPPC, relatiu a SAT núm. 7128 Penta (nucli 1), que té com a objecte la revisió de l'autorització ambiental integrada d'una explotació porcina.  
- Titular: SAT núm. 7128 Penta (nucli 1)  
- Ubicació: al polígon 85, parcel·la 122, terme municipal de Bétera (València).  
- Capacitat: l'explotació porcina disposa actualment d'autorització ambiental integrada per a 1.040 places de truges reproductores.  
- Documentació: quadre i memòria d'implantació de les millors tècniques disponibles del sector porcí.  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'este anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que consideren convenients.  
Durant este termini, les persones interessades podran examinar la documentació relativa a l'esmentat expedient en el portal web Expedients en tràmit d'informació pública (article 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
https://breu.gva.es/b/ug7x2iz2Hm  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual es podrà consultar en el web de la Conselleria de Medi Ambient, Aigua, Infraestructures i Territori l'informe relatiu a les al·legacions presentades.  
  
València, 7 de maig de 2024.- El director general de Qualitat i Educació Ambiental: Jorge Blanco Coll.